**Սպիտակ համայնքի ղեկավաւր Քաջայր Նիկողոսյանի շնորհավորական ուղերձը՝ Կանանց միջազգային օրվա առթիվ**

\_\_\_\_\_\_\_\_\_\_\_\_\_\_\_\_\_\_\_

Սիրելի՛ կանայք և աղջիկներ,

Ջերմորեն շնորհավորում եմ ձեզ Մարտի 8-ի՝ Կանանց միջազգային օրվա կապակցությամբ:

Առանձնահատուկ է ձեր դերը մեր ընտանիքներում, հասարակության մեջ և պետականաշինության գործում։ Ձեր ներկայությունը և գործուն մասնակցությունը բոլոր ոլորտներում անսահման բարության, փոխըմբռնման և արդյունավետ աշխատանքի երաշխիք են։

Սիրելի՛ կանայք, մայրեր և քույրեր, անգնահատելի է ձեր ավանդը հայ ընտանիքի, ազգային արժեքների և ավանդույթների պահպանման գործում: Ձեզնով է տունը օջախ դառնում, կյանքը շարունակվում։

Թանկագին կանայք, դուք որքան փխրուն, բազմապատիկ անգամ ուժեղ եք, կամային և նվիրված։ Շնորհակալ ենք, որ հայրենիքի համար ծանր օրերին ամուր էիք պահում թիկունքը, ձեզնից շատերն էլ տղամարդկանց հետ մարտի դաշտում էին։ Երախտապարտ ենք ձեզ հայրենիքին նվիրած քաջ որդիների համար։

Մաղթում եմ, որ ձեր ընտանիքներում մշտապես թևածեն սերն ու ջերմությունը։ Հարատև երջանկություն եմ մաղթում ձեզ և ձեր ընտանիքներին: Ապրեք խաղաղ և ծաղկուն հայրենիքում։ Մաղթում եմ աշխատանքային հաջողություններ և գարնանային բարձր տրամադրություն: